ཡིན་ནའང༌།ཉེ་ལམ་སྐད་འཕྲིན་རྒྱབ་ལོག་ཏུ་མེ་ཏོག་དེའི་པར་སྤེལ་ཏེ་སྐད་འཕྲིན་གྱི་རྩེད་གྲོགས་འདྲ་མིན་གྱིས་མིང་འདྲ་མིན་ཅི་རིགས་ཤིག་བཏགས་སོང་བས།ང་སྐྱེས་སའི་ལུང་པ་དེས་མེ་ཏོག་འུག་རྒྱག་ཟེར་བ་དེ་ནི་ལུང་སྐད་ཅིག་ཡིན་པ་ཤེས་མོད།དེ་ལྟ་བུའི་ལུང་སྐད་དེ་ནི་ང་ཚོའི་སྡེ་བ་གཅིག་པུ་མ་ཡིན་པར་ཕྱོགས་གཞན་དུ་ཡང་དེ་ལྟར་མིང་འདོགས་བྱས་ཡོད་པར་གསལ་སྟོན་བྱས་སོང༌།དེ་མིན་ལུང་པ་འདྲ་མིན་ནས་མིང་འདོགས་འདྲ་མིན་ཅི་རིགས་ཤིག་གི་ཞབས་མཆན་རག་སོང་ཡང༌།མིང་འདོགས་དེ་དག་ནི་ཨ་མདོ་གཅིག་པུ་མ་གཏོགས་དབུས་དང་ཁམས་སུ་མིང་འདོགས་འདྲ་མིན་ག་ཚོད་ཡོད་སྐོར་གྱི་མིང་ཚིག་དང་ལུང་སྐད་བཅས་འཚོལ་བཤེར་བྱེད་མ་ཐུབ་མ་སོང་བས་ན།དཔྱད་ཞིབ་ཀྱི་མཇུག་མ་གྲུབ་མེད་པ་ཞིག་ཡིན་ལ།དབུས་ཁམས་གཉིས་ཀྱི་ལུང་པ་རེ་རེའི་མིང་འདོགས་ཅི་ཞིག་ཡིན་པ་བཏུས་པ་བྱས་ན་མང་པོ་ཞིག་ཡོད་པ་གདོན་མི་ཟ།